ภาพพรีเวดดิ้งสุดโรแมนติก หมาก-คิม

หมาก-คิม ปล่อยภาพพรีเวดดิ้งสุดโรแมนติกก่อนเข้าพิธีวิวาห์ในวันที่ 14 กันยายน 2566

ในที่สุด เมื่อวันที่ 26 สิงหาคมที่ผ่านมาหนุ่มหมาก-ปริญ สุภารัตน์ ได้ควงสาวสวยคิม-คิมเบอร์ลี่ แอน โวลเทมัสจัดพิธีหมั้นกันไปในสไตล์แบบล้านนา พร้อมทั้งทำบุญขึ้นบ้านใหม่ ณ บ้านเรือนหอของทั้งคู่ที่มีมูลค่ากว่า 100 ล้านบาท

ทั้งหมาก-คิมต่างโด่งดังขึ้นมาพร้อม ๆ กันในซีรีส์ละครโทรทัศน์ทางช่อง 3 ในปี 2553 เรื่อง สี่หัวใจแห่งขุนเขา ที่ได้ร่วมงานกับพี่น้องนักแสดงอีกมากมาย ไม่ว่าจะเป็น ณเดชน์ คูกิมิยะ, ญาญ่า-อุรัสยา เสปอร์บันด์, บอย-ปกรณ์ ฉัตรบริรักษ์, มาร์กี้-ราศรี จิราธิวัฒน์ และ มิ้นต์-ชาลิดา วิจิตรวงศ์ทอง